รายงานการพัฒนาบทเรียนสำเร็จรูปแบบเส้นตรง ชุดร่างกายมนุษย์
กลุ่มสาระการเรียนรู้วิทยาศาสตร์ สำหรับนักเรียนชั้นประถมศึกษาปีที่ 6

ภาคเรียนที่ 1 ปีการศึกษา 2550
บทคัดย่อ

รายงานการพัฒนาบทเรียนสำเร็จรูปแบบเส้นตรง ชุดร่างกายมนุษย์ กลุ่มสาระการเรียนรู้วิทยาศาสตร์ สำหรับนักเรียนชั้นประถมศึกษาปีที่ 6 ภาคเรียนที่ 1 ปีการศึกษา 2550 มีวัตถุประสงค์ดังนี้  


1) เพื่อพัฒนาและหาประสิทธิภาพบทเรียนสำเร็จรูปให้เป็นสื่อที่มีประสิทธิภาพตามเกณฑ์มาตรฐาน 80/80  


2) เพื่อศึกษาดัชนีประสิทธิผลของบทเรียนสำเร็จรูป  

3) เพื่อเปรียบเทียบผลสัมฤทธิ์ทางการเรียนของนักเรียนก่อนเรียนและหลังเรียนด้วยบทเรียนสำเร็จรูป  

4) เพื่อศึกษาความพึงพอใจของนักเรียนที่มีต่อการเรียนโดยใช้บทเรียนสำเร็จรูป 

กลุ่มเป้าหมายที่ใช้ในการศึกษาครั้งนี้เป็นนักเรียนชั้นประถมศึกษาปีที่ 6 ภาคเรียนที่ 1         ปีการศึกษา 2550 โรงเรียนบ้านน้ำยาว จำนวน 34 คน โดยการสุ่มแบบยกกลุ่ม (Cluster Random Sampling)

เครื่องมือที่ใช้ในการศึกษาค้นคว้าในครั้งนี้ คือ  


1) แผนการจัดการเรียนรู้ เรื่อง ร่างกายมนุษย์  กลุ่มสาระการเรียนรู้วิทยาศาสตร์ สำหรับนักเรียนชั้นประถมศึกษาปีที่ 6 จำนวน 6 แผน ใช้สอนแผนละ 3 ชั่วโมง รวม 18 ชั่วโมง  


2) บทเรียนสำเร็จรูปแบบเส้นตรง ชุดร่างกายมนุษย์ จำนวน 6 เรื่อง    


3) แบบทดสอบวัดผลสัมฤทธิ์ทางการเรียนก่อนและหลังการใช้บทเรียนสำเร็จรูปแบบปรนัย ชนิดเลือกตอบ 4 ตัวเลือก จำนวน 60 ข้อ ที่มีค่าความยากง่าย (P) อยู่ระหว่าง 0.21-0.79 ค่าอำนาจจำแนก (r) อยู่ระหว่าง 0.20-0.51 และค่าความเที่ยงเท่ากับ 0.97  



4) แบบสอบถามความพึงพอใจของนักเรียนที่เรียนด้วยบทเรียนสำเร็จรูป จำนวน 16 ข้อ 


สถิติที่ใช้ในการวิเคราะห์ข้อมูลได้แก่  การหาค่าร้อยละ ค่าเฉลี่ย (

) ส่วนเบี่ยงเบนมาตรฐาน(S.D.) และการทดสอบค่าที (t – test Dependent Samples)  


ผลการศึกษาค้นคว้าพบว่า  

1) บทเรียนสำเร็จรูปมีประสิทธิภาพเท่ากับ 85.22/82.99 ซึ่งสูงกว่าเกณฑ์มาตรฐานที่กำหนดไว้ 80/80  

2) ดัชนีประสิทธิผลของบทเรียนสำเร็จรูปเท่ากับ .55 ซึ่งสูงกว่าเกณฑ์ .50 ที่ยอมรับได้  

3) ผลสัมฤทธิ์ทางการเรียนที่ได้จากการทดสอบหลังเรียนสูงกว่าก่อนเรียนมีนัยสำคัญ
ทางสถิติที่ระดับ .05 


4) การประเมินความพึงพอใจของนักเรียนที่เรียนด้วยบทเรียนสำเร็จรูป อยู่ในระดับมาก ค่าเฉลี่ยเท่ากับ 4.41   เมื่อแยกเป็นรายข้อพบว่าอยู่ในระดับมากเกือบทุกข้อ

